Audronė Pitrėnienė

Audronė Pitrėnienė (g. 1958 m. liepos 21 d. Lenkimuose, Skuodo rajonas) – Lietuvos ir Skuodo rajono savivaldybės politinė bei visuomenės veikėja. LR švietimo ir mokslo ministrė (2015–2016 m.).

 Biografija 
1976 m. baigė Ylakių vidurinę mokyklą. 1984 m. baigė Vilniaus valstybinį pedagoginį institutą, įgijo vidurinės mokyklos biologijos ir žemės ūkio pagrindų mokytojos specialybę.

1984–1986 m. Vilniaus prekybos technikumo (dab. Vilniaus kolegija) dėstytoja. 1986–1988 m. Skuodo rajono Trumplaukės pagrindinės mokyklos, 1988–1998 m. Gėsalų pagrindinės mokyklos direktorė. 1993 m. suteikta 2-oji vadybos kategorija. 1998–1999 m. Mosėdžio vidurinės mokyklos, 1999–2004 m. Skuodo P. Žadeikio gimnazijos direktorė. 2004 m. Klaipėdos universitete baigė edukologiją. 2009–2010 m. – Mosėdžio seniūnijos seniūnė, 2010–2012 m. Skuodo rajono savivaldybės Švietimo skyriaus vyresnioji specialistė.2012–2016 m. kadencijos Seimo narė

Nuo 1997 m. – vadybos ekspertė ir Skuodo rajono vadovų atestacinės komisijos narė, dalyvavo vertinant mokyklų vadovų veiklą kvalifikacijos kategorijai įgyti. 1999–2001 m. dirbo bendrojo lavinimo mokyklos vidaus audito metodikos rengimo grupėje, 2002 m. gavo vidaus audito konsultantės pažymėjimą ir pradėjo šią veiklą. 2004 m. gavo mokymo ir mokymosi tobulinimo konsultanto pažymėjimą. Publikacijų bendrojo lavinimo mokyklos audito metodikos, mokytojų kvalifikacijos kėlimo klausimais bendraautorė.

Sutuoktinis Aurelijus Pitrėnas, vaikai – Tomas Matutis ir Aurelijus Pitrėnas.

 Politinė ir visuomeninė veikla 
2003–2017 m. Darbo partijos narė. 2004–2008 m. LR Seimo narė, išrinkta Skuodo-Mažeikių rinkimų apygardoje Nr. 37. 2005–2006 m. Seimo Švietimo, mokslo ir kultūros komiteto pirmininkė.2004–2008 m. kadencijos Seimo narė 2009–2012 m. Lietuvos radijo ir televizijos tarybos narė.2012 m. spalio 14 d. Lietuvos Respublikos Seimo rinkimai

2007 m. (išrinkta, bet mandato atsisakė) ir 2011 m. Skuodo rajono savivaldybės tarybos narė, išsikėlė savarankiškai, bet mandato Vyriausiosios rinkimų komisijos sprendimu neteko, nes kandidato anketoje nurodė einanti pareigas, nesuderinamas su savivaldybės tarybos nario pareigomis, ir apie užimamų pareigų ar mandato atsisakymą nepranešė.Dėl savivaldybių tarybų narių, netekusių mandatų, ir mandatų naujiems savivaldybių tarybų nariams pripažinimo 2012–2016 m. LR Seimo narė, Švietimo, mokslo ir kultūros komiteto pirmininkė. 2015–2016 m. – LR švietimo ir mokslo ministrė.„Prisiekė naujoji švietimo ministrė“ 2015 m. birželio 2 d., „ELTA“

2017 m. Vyriausioji tarnybinės etikos komisija nusprendė, kad A. Pitrėnienė pažeidė Viešųjų ir privačių interesų derinimo valstybinėje tarnyboje įstatymo nuostatas, kai baigusi eiti ministrės pareigas per kelis mėnesius įsidarbino Karaliaus Mindaugo profesinio mokymo centro Palangos skyriuje po to, kai jos teikimu Vyriausybė panaudos teisėmis centrui skyrė beveik 1000 m² patalpų Palangoje.„Įstatymus pažeidusi A. Pitrėnienė: manau, vaikai daug ko neteko“. BNS, 2017 08 02„Buvusi ministrė Audronė Pitrėnienė dėl VTEK sprendimo kreipsis į teismą“. „Vakarų Ekspresas“, 2017-08-02 A. Pitrėnienė tvirtino, kad sprendimą apskųs teismui.

 Šaltiniai 

|-

Kategorija:Lietuvos švietimo ir mokslo ministrai
Kategorija:Seimo nariai
Kategorija:Lietuvos mokyklų direktoriai
Kategorija:Skuodo politikai
Kategorija:Lietuvos savivaldybių seniūnai